Document ID: 31999D0529

31999D0529
L 203/73
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 юли 1999 година
за изменение на Решение 94/766/ЕО относно определяне на специални условия за внос на рибни продукти и продукти от аквакултури с произход от Тайван
(нотифицирано под номер C(1999) 2061)
(текст от значение за ЕИП)
(1999/529/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/EC на Съвета (2), и по-специално член 11 от нея,
(1)
като има предвид, че член 1 от Решение 94/766/ЕО на Комисията от 21 ноември 1994 г. относно определяне на специални условия за внос на рибни продукти и продукти от аквакултури с произход от Тайван (3), последно изменено с Решение 96/255/ЕО (4), установява, че „Bureau of Commodity Inspection and Quarantine (BCIQ)“ е компетентният орган в Тайван за проверка и сертифициране на съответствието на рибните продукти и продуктите от аквакултури с изискванията на Директива 91/493/ЕИО;
(2)
като има предвид, че след преструктуриране на администрацията в Тайван компетентният орган за здравни сертификати за рибни продукти се е променил от „BCIQ“ на „Bureau of Standards, Metrology and Inspection (BSMI)“ към Министерството на икономиката и този нов орган е способен да потвърждава ефективно прилагането на действащите закони; като има предвид, че следователно е необходимо да бъде променен компетентният орган, посочен в Решение 94/766/ЕО;
(3)
като има предвид, че е подходящо да се хармонизира формулировката на Решение 94/766/ЕО на Комисията с формулировката на по-скоро приетите решения на Комисията, които установяват специалните условия на внос на рибни продукти и продукти от аквакултури с произход от определени трети страни;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 94/766/ЕО се изменя, както следва:
1.
Член 1 се заменя със следното:
„Член 1
„Bureau of Standards, Metrology and Inspection (BSMI)“ към Министерството на икономиката е компетентният орган в Тайван за проверка и сертифициране на съответствието на рибните продукти и продуктите от аквакултури с изискванията на Директива 91/493/ЕИО;“
2.
Член 2 се заменя със следното:
„Член 2
Рибни продукти и продукти от аквакултури с произход от Тайван, трябва да отговарят на следните условия:
1.
всяка пратка трябва да бъде придружена от номериран оригинален здравен сертификат, надлежно попълнен, подписан, датиран и състоящ се от един лист в съответствие с образеца в приложение A към настоящото решение;
2.
продуктите трябва да идват от одобрени предприятия, кораби фабрики, хладилни складове или регистрирани хладилни кораби, изброени в приложение Б към настоящото решение;
3.
освен в случая на замразени рибни продукти в насипно състояние, които са предназначени за производството на консервирани храни, върху всички пакети трябва да бъдат отпечатани думата „Тайван“ и номерът на одобрението/регистрацията на предприятието, кораба фабрика, хладилния склад или хладилния кораб с незаличими букви.“
3.
Приложение А се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 14 юли 1999 година.

Labels: 3
18
6